På arbeidernes kampdag 1. mai velger Fredrik Mellem (Ap) i år å rette skytset mot Rødt, som han mener er «et intellektuelt havari» fordi vi ønsker et annet samfunnssystem enn kapitalismen.
Det er snart ikke andre enn Fredrik Mellem og tankesmien Civita som henger fast i de gamle kald krigs-oppfatningene av Rødt. Men det skader ikke å gjenta det enda en gang: Rødt er et demokratisk parti som har tatt et utvetydig oppgjør med stalinisme og diktaturer i land som Sovjetunionen og Kina. Dette skjønner nå de aller fleste i Norge, og det er en av grunnene til at Rødt for tiden er i sterk medvind.